Bil Musa

Bil Musa (lahir Nabilah Musa; 4 Oktober 1993) ialah seorang penyanyi dan penulis lagu wanita Malaysia. Merupakan artis di bawah Yuna Room Records milik Yuna, beliau terkenal dengan mempersembahkan karya muziknya dalam bahasa Melayu dan Inggeris. Pada tahun 2017, beliau melancarkan album pertamanya, Young Adults.

Kerjaya muzik
Bil Musa mula menunjukkan minat terhadap muzik seawal usia 7 tahun dan mengarang lagu sendiri pada usia 16 tahun, namun tidak pernah terfikir untuk menjadi penyanyi. Bakatnya dikesan oleh pengurus Yuna sewaktu menyanyi di sebuah majlis kenduri kahwin, kemudian menandatangani kontrak rakaman bersama syarikat rakaman milik Yuna, Yuna Room Records. Beliau melancarkan EP senamanya pada September 2015, yang mempertaruhkan lagu "The Beach" sebagai single utama. Pada 21 Disember 2017, Bil melancarkan album sulungnya, Young Adults yang mengandungi 8 lagu, antara lagu yang dikeluarkan sebagai single ialah "Sejarah" dan "Adakah Ini".

Diskografi

EP
+ Senarai EP, dengan butiran terpilih Tajuk Butiran album Bil MusaDikeluarkan: 15 September 2015
Label: Yuna Room Records
Format: Muat turun digital

Album studio
+ Senarai album studio, dengan butiran terpilih Tajuk Butiran album Young AdultsDikeluarkan: 21 Disember 2017
Label: Yuna Room Records
Format: Muat turun digital

Single
 Tajuk Tahun "The Beach" 2015 "Adakah Ini" 2017 "No More Excuses" 2018 "Pikachu Aku Pilih Kamu" 2019 "Let Me In" (duet bersama Alex Ungku) 2020

Rujukan

Pautan luar
 Bil Musa di Discogs

Kategori:Kelahiran 1993
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi wanita Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penyanyi berbahasa Melayu
Kategori:Penyanyi bahasa Inggeris di Malaysia